HMS Hostile

HMS Hostile (viirinumero H55) oli Britannian kuninkaallisen laivaston H-luokan hävittäjä toisessa maailmansodassa.
Valmistus.
Alus tilattiin 13. joulukuuta 1934 vuoden 1934 laivasto-ohjelmassa Scotts Shipbuilding and Engineering Companyltä Greenockista, missä köli laskettiin 27. helmikuuta 1935. Alus laskettiin vesille 24. tammikuuta 1936 ja otettiin palvelukseen 10. syyskuuta. Valmistuskustannukset olivat 253 262 puntaa ilman Amiraliteetin toimittamia ase- ja viestiärjestelmiä.
Palvelus.
Palvelukseen otettaessa alus liitettiin H-luokasta muodostettuun Välimeren laivaston 2. hävittäjälaivueeseen. Alus siirrettiin toukokuussa 1939 Sheernessissä huollettavaksi telakalle.
Elokuussa palvelukseen palattuaan alus oli koulutuksessa Maltalla ennen paluutaan laivueeseen. Alus määrättiin lokakuussa liittymään Force K:hon Etelä-Atlantille, minkä vuoksi se siirtyi "HMS Hardyn", "HMS Heron" ja "HMS Hastyn" kanssa Freetowniin. Se liittyi 15. lokakuuta Freetownissa Force K:hon etsimään saarronmurtajia sekä kaappareita. Alus oli osaston mukana Plata-joen suistossa Saksan laivaston taskutaistelulaivan "Admiral Graf Speen" uppoamisen jälkeen.
Alus lähti 13. tammikuuta 1940 kotimatkalle. Se siirrettiin 26. tammikuuta huollettavaksi Chathamin telakalle, mistä se palasi palvelukseen maaliskuussa. Alus liitettiin 22. maaliskuuta Kotilaivastoon, jonka mukana se osallistui Norjan operaatioihin. Alus saattoi 1. huhtikuuta taisteluristeilijät "HMS Repulsen" ja "HMS Renownin" Plymouthista Greenockiin, mistä se jatkoi seuraavana päivänä Scapa Flowhun laivueeseensa. Alus määrättiin 4. huhtikuuta "HMS Fearlessin" kanssa suojaamaan risteilijä "(19)|HMS Birminghamia" Kotilaivaston etsiessä Saksan laivaston Islantiin matkanneita aluksia. Alus liittyi 8. huhtikuuta Vestfjordin edustalla laivueeseensa aloittaen brittien rakentamien miinakenttien valvonnan. Se osallistui 9. huhtikuuta Narvikin ensimmäiseen meritaisteluun sekä lähetti samana päivänä "HMS Havockin" kanssa valtausmiehistön hylätylle saksalaiselle kauppalaivalle "Rauenfelsille". Seuraavana päivänä se hinasi vaurioituneen sisaraluksensa "HMS Hotspurin" Lofooteille, mistä se palasi 11. huhtikuuta laivueeseensa partioimaan Narvikin edustalla.
Alus suojasi 14. huhtikuuta "HMS Ivanhoen" kanssa "HMS Bedouinia", joka hinasi pahoin vaurioitunutta "HMS Eskimoa" Skjelfjordiin. Alus suojasi 24. huhtikuuta "HMS Warspitea", joka tuki maajoukkojen taistelua Narvikin alueella tykistöllään. Alus lähti 26. huhtikuuta Rosythiin, jossa se siirrettiin seuraavana päivänä telakalle. Alus palasi palvelukseen 4. toukokuuta Norjan rannikolle. Alus siirrettiin 7. huhtikuuta risteilijöiden "HMS Arethusan" ja "HMS Galatean" sekä seitsemän hävittäjän kanssa Harwichiin tukemaan Noren osastoa. Alus siirrettiin 14. huhtikuuta laivueen mukana Välimeren laivastoon. Se lähti 17. huhtikuuta Plymouthista "Hastyn", "Havockin", "HMS Herewardin", "Heron" ja "HMS Hyperionin" kanssa Välimeren laivastoon Aleksandriaan.
"Hostile", "HMS Dainty", "HMS Defender", "Hasty", "Hyperion", "HMS Ilex", "HMS Imperial", "HMS Janus", "HMS Juno", "HMAS Vampire" ja "HMAS Voyager" suojasivat 7. kesäkuuta Välimeren laivastoa, joka suojasi operaatiossa ME1 Maltalta Aleksandriaan saattueet MF1 ja MS1. Alus kuului seuraavana päivänä lippulaiva "Warspiten" suojaksi muodostettuun Force D:hen. Alus osallistui 9. kesäkuuta ratkaisemattomana päättyneeseen Calabrian taisteluun. Alus osallistui 17. elokuuta 1940 Bardian pommitukseen. Alus siirrettiin 22. elokuuta "Heron", "HMS Mohawkin" ja "HMS Nubianin" kanssa Gibraltarille Force H:hon avustamaan täydennysten siirron suojaamista operaatio Hatsissa. Se osui seuraavana päivänä matkalla miinaan miinakentässä AN.5, jonka olivat muutamaa päivää aiemmin laskeneet Italian laivaston hävittäjät "Maestrale", "Grecale", "Libeccio" ja "Scirocco". Alus vaurioitui pahoin miinan räjähtäessä ja viisi miehistönjäsentä sai surmansa ja kolme haavoittui. "Mohawk" pelasti aluksen eloonjääneet ja "Hero" upotti sen kahdella torpedolla Bonin niemimaasta kaakkoon.
Päälliköt.
Aluksen päälliköinä olivat: